biswa921/hiwiki-latest-pages-articles-raw huggingface dataset:
चिंगहई-तिब्बत रेलमार्ग

thumb|right|200px|ल्हासा, तिब्बत का रेलवे स्टेशन
चिंगहई-तिब्बत रेलमार्ग (, ) चीनी जनवादी गणराज्य में एक रेलमार्ग है जो चिंगहई प्रान्त में स्थित शिनिंग को तिब्बत की राजधानी ल्हासा से जोड़ता है। यह रेलमार्ग तिब्बत को शेष चीन से जोड़ने वाला पहला रेलमार्ग है, क्योंकि तिब्बत के बहुत ऊँचाई पर स्थित होने के कारण यहाँ किसी भी रेलमार्ग का निर्माण नहीं हो सका था। बीजिंग, चेंग्दू, चोंग्किंग, शिनिंग, शंघाई और लांझोउ से ल्हासा के लिए रेलगाड़ियों की सेवाएँ उपलब्ध हैं।

इस रेलमार्ग की कुल लम्बाई १,९५६ किमी है। शिनिंग से गोलमुड तक के ८१५ किमी लम्बे रेलमार्ग का निर्माण १९८४ तक पूरा हो चुका था। शेष १,१४२ किमी लम्बे भाग, जो गोलमुड से ल्हासा तक का है, का उद्घाटन १ जुलाई २००६ को पार्टी आम सचिव हू जिन्ताओ द्वारा किया गया था।
यह रेलमार्ग तांगुला दर्रे से होकर भी गुजरता है जो ५,०७२ मीटर की ऊँचाई पर विश्व का सबसे ऊँचा रेलमार्ग है। तांगुला रेलवे स्टेशन जो ५,०६८ मीटर की ऊँचाई पर स्थित है विश्व का सबसे ऊँचा रेलवे स्टेशन है।

१,३३८ मीटर लम्बी फ़ेंघुओशन सुरंग ४,९०५ मीटर की ऊँचाई पर स्थित है और विश्व की सबसे ऊँची रेल सुरंग है। ४,०१० मीटर की ऊँचाई पर स्थित गुआंजियाओ सुरंग शिनिंग और गोलमुड के मध्य सबसे लम्बी सुरंग है और ३,३४५ मीटर की ऊँचाई पर स्थित यांग्बैजिंग सुरंग गोलमुड और ल्हासा के मध्य सबसे लम्बी सुरंग है। गोलमुड-ल्हासा अनुभाग का ९६० किमी या लगभग ८०% भाग ४,००० मीटर से अधिक की ऊँचाई पर है। कुल ६७५ पुल जिनकी लम्बाई १५९.८८ किमी है और ५५० किमी रेलमार्ग स्थाई-तुषार भूमि पर बिछाया गया है।

 स्टेशन 
इस रेलमार्ग पर गोलमुड से ल्हासा तक के स्टेशन इस प्रकार हैं:
गोलमुद - नान्शान्कोउ - गान्लोंग - नाचिताइ - यूझूफ़ेंग - शिआओनांचुआन - वांकुन - बुदोंग्कुआन - चुमाएर्हे - वुदाओलियांग - ज़िशुईहे - जिआंकेदोंग - रियाक्ची - तुओतुओहे - तोंग्तियान्हे - यान्शिपिंग - बुकियांगे - तांगुला -झाजियाज़ांग्बू - तुओजू - अम्दो - कुओनाहू - दिवूमा - गांग्ज़िउ - नाकू - तुओरू - गूलू - डैम्ज़ुंग - वूमातांग - दाकिओंगुओ - यांग्बाजिंग - मैज़ियांग- ल्हासा पश्चिम - ल्हासा

गोलमुड से ल्हासा उपभाग पर ४५ स्टेशन हैं जिनमें से ३८ पर कोई कार्यरत नहीं है और जिनकी निगरानी शिनिंग स्थित नियन्त्रण कक्ष से की जाती है। तेरह और स्टेशन योजनाधीन हैं।连线青藏铁路总设计师：沿途尚预留13个车站_新闻中心_新浪网  

 चित्र दीर्घा 

 सन्दर्भ 

 बाहरी कड़ियाँ 

 चीन का रेलमार्ग मानचित्र  
 चिंगहई-तिब्बत रेलमार्ग पर सीसीटीवी की रिपोर्ट 
 ऍनजीसी द्वारा प्रसारित तिब्बत रेलमार्ग के निर्माण पर एक डॉक्युमॅण्ट्री 

श्रेणी:चीनी जनवादी गणराज्य में रेल परिवहन
श्रेणी:पर्वतीय रेल
श्रेणी:तिब्बत
बल्तिस्तान

right|thumb|300px|बल्तिस्तान (गहरा नीला एवं हल्का नीला)
right|thumb|300px|स्कर्दू नगर
right|thumb|300px|कारगिल की बलती बालिकायें
बल्तिस्तान (बलती, लद्दाख़ी व तिब्बती: སྦལ་ཏི་སྟཱན) राजनैतिक रूप से विवादित क्षेत्र है जो काराकोरम के दक्षिण तथा सिन्धु नदी के उत्तर में स्थित है। यह अत्यन्त पर्वतीय क्षेत्र है और इस क्षेत्र की औसत ऊँचाई ३३५० मीटर से अधिक है। इसे 'लघु तिब्बत' भी कहते हैं। इसका क्षेत्रफल लगभग 27,400 किमी2 है। इस क्षेत्र में बलती भाषा बोली जाती है जो तिब्बती लिपि में लिखी जाती है। इस क्षेत्र के अधिकांश लोग मुसलमान हैं। स्कर्दू तथा कारगिल यहाँ के मुख्य कस्बे हैं।

इस क्षेत्र का अधिकांश भाग पाकिस्तान के अधीन (गिलगित-बल्तिस्तान) है और कुछ भाग भारत के अधीन (जम्मू और कश्मीर)। यह क्षेत्र सिन्धु नदी की घाटियों से बना है। बल्तिस्तान के दक्षिण-पूर्व में भारत और पाकिस्तान के बीच की नियन्त्रण रेखा है।

 इन्हें भी देखें 
 स्कर्दू ज़िला
 गिलगित-बल्तिस्तान
 बलती भाषा

सन्दर्भ

श्रेणी:भारत का भूगोल
श्रेणी:गिलगित-बल्तिस्तान
शंघाई सहयोग संगठन

शंघाई सहयोग संगठन (SCO ; सरलीकृत चीनी :  上海合作组织 ; परम्परागत चीनी :  上海合作組織 ; फीनयिन: Shànghǎi Hézuò Zǔzhī ; रूसी: Шанхайская организация сотрудничества (ШОС), देवनागरीकृत :  षान्ख़ाइस्कय अर्गनिज़ात्सिया सत्रूदनिचिस्त्वा   रोमनीकृत : Shankhayskaya organizatsiya sotrudnichestva) यूरेशिया का राजनीतिक आर्थिक, और सैनिक संगठन है जिसकी स्थापना २००१ में शंघाई में चीन, कजाकिस्तान, किर्गिस्तान, रूस, तजाकिस्तान और उज्बेकिस्तान के नेताओं ने मिलकर की। 

२४ जून २०१६ को भारत और पाकिस्तान को भी औपचारिक तौर पर अस्ताना में आयोजित शिखर सम्मेलन मेॱ संगठन का सदस्य बनाया गया।

तथ्य 

चीन, कजकिस्तान, किर्गिस्तान, रूस और तजकिस्तान ने 1996 मेॱ "शंघाई V" नाम से संगठन की स्थापना शंघाई मेऺ की । सन् 2001 मेॱ वापस शंघाई मे आयोजित शिखर सम्मेलन मेऺ उज्बेकिस्तान को शामिल कर "शंघाई VI" में बदल दिया गया जो अब शंघाई सहयोग संगठन ( Shanghai Cooperation Organisation) या SCO नाम से जाना जाता है। इसका मुख्यालय बीजिऺग मेऺ है इसका peace mission 2018 Russia के charbakul में हुआ जिसमें भारत और पाकिस्तान की सेना ने पहली बार भाग लिया शंघाई सहयोग संगठन में भारत 2017 में शामिल हुआ है।

 सन्दर्भ 

New member of sco -Iran
क्या है शंघाई सहयोग संगठन (बीबीसी हिन्दी)

श्रेणी:अंतर्राष्ट्रीय संगठन
आम्रपाली

आम्रपाली बौद्ध काल में वैशाली के वृज्जिसंघ की इतिहास प्रसिद्ध लिच्छवि राजनृत्यांगना थी। इनका एक नाम 'अम्बपाली' या 'अम्बपालिका' भी है। आम्रपाली अत्यन्त सुन्दर थी और कहते हैं जो भी उसे एक बार देख लेता वह उसपर मुग्ध हो जाता था। अजातशत्रु उसके प्रेमियों में था और उस समय के उपलब्ध सहित्य में अजातशत्रु के पिता बिंबसार को भी गुप्त रूप से उसका प्रणयार्थी बताया गया है। आम्रपाली को लेकर भारतीय भाषाओं में बहुत से काव्य, नाटक और उपन्यास लिखे गए हैं।

अंबपाली बुद्ध के प्रभाव से उनकी शिष्या हुई और उसने अनेक प्रकार के दान से बौद्ध संघ का महत् उपकार किया। उस युग में राजनर्तकी का पद बड़ा गौरवपूर्ण और सम्मानित माना जाता था। साधारण जन तो उस तक पहुँच भी नहीं सकते थे। समाज के उच्च वर्ग के लोग भी उसके कृपाकटाक्ष के लिए लालायित रहते थे। कहते हैं, भगवान तथागत ने भी उसे "आर्या अंबा" कहकर संबोधित किया था तथा उसका आतिथ्य ग्रहण किया था। धम्मसंघ में पहले भिक्षुणियाँ नहीं ली जाती थीं, यशोधरा को भी बुद्ध ने भिक्षुणी बनाने से मना कर दिया था, किंतु आम्रपाली की श्रद्धा, भक्ति और मन की विरक्ति से प्रभावित होकर नारियों को भी उन्होंने संघ में प्रवेश का अधिकार प्रदान किया।

प्रारंभिक जीवन
आम्रपाली या अंबापली का जन्म लगभग 600-500 ईसा पूर्व अज्ञात अभिभावकों के लिए हुआ था, और उन्हें उसका नाम दिया गया था क्योंकि उनके जन्म के समय वे कहा गया था कि वे वैशाली में शाही उद्यान में से एक आम के पेड़ पर अनायास पैदा हुए थे।  व्युत्पत्ति के अनुसार, उनके नाम पर वेरिएंट दो संस्कृत शब्दों के संयोजन से प्राप्त हुए हैं: "अमरा", जिसका अर्थ है आम और "पल्लवा", जिसका अर्थ है युवा पत्ते या स्प्राउट्स। यहां तक कि एक युवा युवती के रूप में, वह असाधारण सुंदर थी ऐसा कहा जाता है कि महामनमैन के नाम से एक सामंती स्वामी इतनी लुभा रहा था कि वह अपने राज्य को छोड़कर अम्बारा गांव में चला गया, वैशाली में एक छोटे से गांव।

 परिचय 
भगवान बुद्ध राजगृह जाते या लौटते समय वैशाली में रुकते थे जहाँ एक बार उन्होंने अंबपाली का भी आतिथ्य ग्रहण किया था। बौद्ध ग्रंथों में बुद्ध के जीवनचरित पर प्रकाश डालने वाली घटनाओं का जो वर्णन मिलता है उन्हीं में से अंबपाली के संबंध की एक प्रसिद्ध और रूचिकर घटना है। कहते हैं, जब तथागत एक बार वैशाली में ठहरे थे तब जहाँ उन्होंने देवताओं की तरह दीप्यमान लिच्छवि राजपुत्रों की भोजन के लिए प्रार्थना अस्वीकार कर दी, वहीं उन्होंने गणिका अंबपाली की निष्ठा से प्रसन्न होकर उसका आतिथ्य स्वीकार किया। इससे गर्विणी अंबपाली ने उन राजपुत्रों को लज्जित करते हुए अपने रथ को उनके रथ के बराबर हाँका। उसने संघ को आमों का अपना बगीचा भी दान कर दिया था जिससे वह अपना चौमासा वहाँ बिता सके।

इसमें संदेह नहीं कि अंबपाली ऐतिहासिक व्यक्ति थी, यद्यपि कथा के चमत्कारों ने उसे असाधारण बना दिया है। संभवत वह अभिजात कुलीना थी और इतनी सुंदर थी कि लिच्छवियों की परंपरा के अनुसार उसके पिता को उसे सर्वभोग्या बनाना पड़ा। संभवत उसने गणिका जीवन भी बिताया था और उसके कृपापात्रों में शायद मगध का राजा बिंबिसार भी था। बिंबिसार का उससे एक पुत्र होना भी बताया जाता है।,जीबक इनका बेटॉ था जो भी हो, बाद में बुद्ध के उपदेश से प्रभवित हो आम्रपाली ने बुद्ध और उनके संघ की अनन्य उपासिका हो गई थी और उसने अपने पाप के जीवन से मुख मोड़कर अर्हत् का जीवन बिताना स्वीकार किया।

इन्हें भी देखें
सन्दर्भ

 बाहरी कड़ियाँ 
 Ambapālī (Ambapālikā) in Buddhist Dictionary of Pali names

श्रेणी:भारतीय संस्कृति
श्रेणी:प्राचीन भारत का इतिहास
श्रेणी:भारतीय बौद्ध
श्रेणी:अर्हत
सारला दास

thumb|right|300px|कटक में सारळा साहित्य संसद (कटक) के सम्मुख स्थित सारला दास की मूर्ति
सारला दास ओड़िया के महान कवि थे जिन्होने ओडिया में महाभारत तथा बिलङ्का रामायण की रचना की। उनका समय पन्द्रहवीं शती का है। उन्हें ओड़िया का आदिकवि कहा जाता है।

जीवन परिचय
सारला दास का जन्म ओड़िशा के जगत सिंह जिला में 'तेन्तुलिपदा' नामक स्थान पर हुआ था। उनका मूल नाम 'सिद्धेश्वर परिड़ा' था। 

कृतियाँ
 महाभारत
 बिलंका रामायण
 चण्डीपुराण

 महाभारत 

सारला दास द्वारा रचित महाभारत में भी संस्कृत महाभारत के समान १८ पर्व हैं। किन्तु अनेक स्थानों पर सारला दास ने अपनी मौलिकता दर्शाते हुए अनेक प्रसंग जोड़े हैं।

 संस्कृत महाभारत के १८ पर्व  सारलाकृत महाभारत के १८ पर्वआदिपर्व
सभापर्व
अरयण्कपर्व
विराटपर्व
उद्योगपर्व
भीष्मपर्व
द्रोणपर्व
कर्णपर्व
शल्यपर्व
सौप्तिकपर्व
स्त्रीपर्व
शांतिपर्व
अनुशासनपर्व
अश्वमेधिकापर्व
आश्रम्वासिकापर्व
मौसुलपर्व
महाप्रस्थानिकपर्व
स्वर्गारोहणपर्व
 हरिवंशपर्व (खिलभाग) १ आदिपर्ब
 २ मध्य पर्ब
 ३ सभापर्ब
 ४ बनपर्ब
 ५ बिराट पर्ब
 ६ उद्योग पर्ब
 ७ भीष्म पर्ब
 ८ द्रोण पर्ब
 ९ कर्ण्ण पर्ब
 १० शल्य पर्ब
 ११ गदा पर्ब
 १२ ऐषिक या काइँशिका पर्ब
 १३ नारी पर्ब
 १४ शान्ति पर्ब
 १५ आश्रमिक पर्ब 
 १६ अश्बमेध पर्ब 
 १७ मूषळि पर्ब
 १८ स्बर्गारोहण पर्ब

सन्दर्भ

इन्हें भी देखें
ओड़िया साहित्य

श्रेणी:ओडिया साहित्यकार
श्रेणी:ओड़िशा
ब्रेजिअर

right|thumb|150px|ब्रेसियर का आगे का भाग
right|thumb|150px|ब्रेसियर का पीछे का भाग
ब्रेजियर (brassiere ; 'ब्रा' नाम से प्रसिद्ध) बालिकाओं एवं स्त्रियों का वस्त्र है जो स्तनों को ढ़कने, उन्हें अवलम्बन देने एवं उभारने का काम करता है। इसे हिन्दी में चोली और बांग्ला में वक्षबंधनी कहते हैं।

 बाहरी वस्त्र के रूप में ब्रा 
स्पोर्ट्स ब्रा का आविष्कार 1975 में ग्लैमराइज फाउंडेशन द्वारा "फ्री स्विंग टेनिस ब्रा" के साथ किया गया था। महिलाओं ने उन्हें अगले 25 वर्षों तक अन्य कपड़ों के नीचे पहना। लेकिन 10 जुलाई 1999 को, ब्रांडी चैस्टेन ने 1999 फीफा महिला विश्व कप फाइनल के अंतिम गेम में संयुक्त राज्य अमेरिका को चीन पर जीत दिलाने के लिए पेनल्टी शूटआउट में पांचवां किक लगाया। उत्सव में, उसने अपनी स्पोर्ट्स ब्रा को उजागर करते हुए अनायास ही अपनी जर्सी उतार दी। उनके इस कृत्य को कुछ लोगों द्वारा एक ऐतिहासिक घटना के रूप में माना जाता है जिसने केवल स्पोर्ट्स ब्रा पहनने को बढ़ावा दिया।

मैडोना 1980 के दशक के अंत में अपनी ब्रा की पट्टियां दिखाने वाली पहली महिलाओं में से एक थीं।1990 के दशक की शुरुआत से ऐसे कपड़े पहनना फैशन बन गया था जिनमें ब्रा की पट्टियाँ दिखाई देती थीं।

विभिन्न प्रकार

 बाहरी कड़ियाँ 
 चोली के आकार से उलझनें...
 Seigel, Jessica. The Cups Runneth Over. NY Times February 13, 2004
 'Intelligent bra' battles bounce. 10 दिसम्बर 2007

श्रेणी:स्त्रियों के वस्त्र‎
श्रेणी:अन्तःवस्त्र
कृषि इंजीनियरी

thumb|आधुनिक ट्रैक्टर
कृषि उत्पादन एवं प्रसंस्करण के लिये प्रयुक्त इंजीनियरी कृषि इंजीनियरी कहलाती है। यह पशु जीवविज्ञान, पादप जीवविज्ञान, यांत्रिक इंजीनियरी, सिविल इंजीनियरी तथा रसायन इंजीनियरी को मिलाकर काम करती है। 

इन्हें भी देखें
केन्द्रीय कृषि अभियांत्रिकी संस्थान, भोपाल

 बाहरी कड़ियाँ 
 Canadian Society for Bioengineering
 American Society of Agricultural and Biological Engineers Official Site
 International Academic Programs in Agricultural, Food,or Biological Engineering
 International Commission of Agricultural Engineering Official Site
 Department of Bioresource Engineering part of McGill University

श्रेणी:कृषि
प्रतियोगिता परीक्षा

प्रतियोगिता परीक्षा (competitive examination) उस परीक्षा को कहते हैं जिसे परिणाम के आधार पर परीक्षार्थियों की प्रावीण्य सूची या मेरिट लिस्ट बनती है। यदि यह परीक्षा n स्थानों को भरने के लिये की गयी है तो प्रावीण्य सूची में सबसे अधिक अंक पाने वाले पहले n अभ्यर्थियों को 'उतीर्ण' (पास) माना जाता है। 

 इन्हें भी देखें 
 प्रतियोगिता
 भारत की प्रमुख प्रतियोगी परीक्षाएँ

 
श्रेणी:परीक्षा
सकाल प्रचालन तंत्र

सकाल प्रचालन तंत्र (real-time operating system या RTOS) ऐसा प्रचालन तंत्र है जिसका विकास विशेष रूप से 'रीयल-टाइम' कार्यों के लिये किया गया हो। जिन कार्यों को किसी समयावधि के अन्दर ही पूरा न कर पाने की स्थिति में उस कार्य के परिणाम की गुणवत्ता कम या खराब हो जाय उन्हें 'रीयल टाइम' कार्य कहा जाता है। ऐसे प्रचालन तंत्र अनुप्रयोग द्वारा मांगी गयी सेवा को बिना समय गवांये ही पूरा करते हैं। वस्तुत: मांगी गयी सेवा को प्रदान करने में ये भी कुछ समय लेते हैं किन्तु वह समय इतना कम होता है कि कार्य की गुणवत्त पर असर नहीं पड़ता। इसके अलावा लिया जाने वाला समय की अधिकतम सीमा पूर्वनिर्धारित (predictable) होती है। इन विशेषताओं के कारण सकाल प्रचालन तंत्र प्रोग्रामकर्ता को नियन्त्रित की जाने वाली प्रक्रिया पर अधिकतम नियन्त्रण की सुविधा प्रदान करता है। 

 कुछ रीयल-टाइम आपरेटिंग सिस्टम 
  
 Adeos
  
 ART Linux
  
 ChorusOS
  
 eCos
  
 ELinOS
  
 FreeRTOS
  
 iRmx
  
 ITRON
  
 linux-rt
  
 LynxOS
  
 MicroC/OS-II
  
 Nucleus
  
 OS-9
  
 OSE
  
 OSEK/VDX
  
 pSOS
  
 PikeOS
  
 QNX
  
 RedHawk
  
 RSX-11
  
 RT-11
  
 RT-LAB
  
 RTAI
  
 RTEMS
  
 RTLinux ou Real Time Linux
  
 RTOS-UH
  
 RTX
  
 SCIOPTA
  
 Symbian OS
  
 VRTX
  
 VxWorks
  
 Windows CE
  
 Xenomai

इन्हें भी देखें
रीयल-टाइम प्रचालन तंत्रों की तुलना

श्रेणी:प्रचालन तंत्र
बिश्केक

बिश्केक (किरगिज़: Бишкек), जिसे पहले पिश्पेक और फ़्रूनज़े के नामों से भी जाना जाता था, मध्य एशिया के किरगिज़स्तान देश की राजधानी और सबसे बड़ा शहर है। यह उस देश के चुय प्रांत की राजधानी भी है।

 नाम और स्थापना 
बिश्केक का नाम किरगिज़ भाषा के उस शब्द से उत्पन्न हुआ माना जाता है जिस से किरगिज़स्तान का राष्ट्रीय पेय, कूमीस (घोड़ी के दूध से बनी शराब-युक्त लस्सी), मंथा जाता है। सन् १८२५ में चुय नदी की एक उपनदी के किनारे ख़ोक़न्द के किरगिज़ों ने एक क़िले की स्थापना करी। जब यह इलाक़ा रूसी साम्राज्य में शामिल हुआ तो बहुत से रूसी लोग यहाँ आ बसे और इस शहर का नाम १८६२ में 'पिश्पेक' हो गया, जो रूसियों द्वारा 'बिश्केक' का ग़लत उच्चारण था। १९२६ में सोवियत संघ बनाने के बाद इस शहर का नाम इस इलाक़े में पैदा हुए बोल्शेविक क्रांतिकारी मिख़ाईल फ़्रून्ज़े के नाम पर 'फ़्रून्ज़े' रख दिया गया। १९९१ में किर्गिज़स्तान के आज़ाद होने के बाद उस देश की संसद ने इस शहर का ऐतिहासिक 'बिश्केक' नाम फिर से बहाल कर दिया।

 भूगोल 
बिश्केक ८०० मीटर (२,६०० फ़ुट) की ऊँचाई पर किरगिज़ आला-तू पर्वत शृंखला के उत्तरी छोर पर बसा है। किरगिज़ आला-तू स्वयं तियान शान शृंखला की एक उपशाखा है। यह पूरा इलाक़ा चुय नदी के जलसम्भर क्षेत्र में आता है। बिश्केक चौड़ी सड़कों का एक शहर है जिसमें अधिकतर स्थानों से ऊँचे पर्वत नज़र आते हैं। यहाँ सोवियत-शैली की फ़्लैट-वाली इमारतें हैं जिनके नीचे बीच में अक्सर आँगन होते हैं। बिश्केक शहर बहुत से वृक्षों से हरा-भरा है जो गर्मियों में शहरियों को ठंडी छाया प्रदान करते हैं। बिश्केक में सबसे अधिक गरमी ४२.८ सेंटीग्रेड तक पहुँच चुकी है जबकि सबसे सर्दी -३४ सेंटीग्रेड तक जा चुकी है।

 बिश्केक शहर के नज़ारे 

 इन्हें भी देखें 
 कूमीस
 किरगिज़ आला-तू
 चुय नदी

 सन्दर्भ 

श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
श्रेणी:एशिया में राजधानियाँ
जँ-फ्रँस्वा रवेल

अंगूठाकार|दाएँ|200px|Jean-François Revel par Elsa Dorfman, 1999.

जँ-फ्रँस्वा रवेल Jean-François Revel का जन्म सन् १९२४ को जनवरी १९ तारिखका दिन फ्रान्सके मार्सेईमेँ हुवा था। सन् २००६ को अप्रिल ३० तारिखके दिन फ्रान्सके भाल-दो-मार्न शहरमेँ मृत्यु हुई। जँ-फ्रँस्वा रवेल एक प्रख्यात चिन्तक एवं पत्रकार थेँ। उन्होँने अपने पुत्र माथ्यु रिका के साथ मिलकर काठमांडु स्थित हात्तीबन रिजोर्टमेँ लिखिहुई पुस्तक The Monk and the Philosopher प्रसिद्ध है।

 सन्दर्भ 
‍
श्रेणी:1924 में जन्मे लोग
श्रेणी:२००६ में निधन
गुजरी महल

हरियाणा के हिसार क़िले में स्थित गूजरी महल  ताजमहल मुग़ल बादशाह शाहजहां ने अपनी पत्नी मुमताज़ की याद में १६३१ में बनवाना शुरू किया था, जो २२ साल बाद बनकर तैयार हो सका। जो महज़ दो साल में बनकर तैयार हो गया। गूजरी महल में काला पत्थर इस्तेमाल किया गया है, जबकि ताजमहल बेशक़ीमती सफ़ेद संगमरमर से बनाया गया है। इन दोनों ऐतिहासिक इमारतों में एक और बड़ी असमानता यह है कि ताजमहल शाहजहां ने मुमताज़ की याद में बनवाया था। ताज एक मक़बरा है, जबकि गूजरी महल फ़िरोज़ शाह तुग़लक़ ने गूजरी के रहने के लिए बनवाया था, जो महल ही है।

श्रेणी:महल
कैलिको

right|thumb|300px|कैलिको का नमूना
मूलत: भारत के कालीकट नाम पर वहाँ से इंग्लैंड जानेवाले सूती वस्त्र को कैलिको कहते थे। अब साधारण बुनावट के सफेद सूती कपड़े को इंग्लैंड में कैलिको कहते हैं।

कैलिको में अंतर्गत महीन से महीन मलमल से लेकर मोटे से मोटे मारकीन तक संमिलित है। साधारणत: कैलिको उन्हीं कपड़ों को कहते हैं जिनमें ताना और बाना एक मोटाई के रहते हैं। उसकी बुनावट में बाने को प्रत्येक धागा (सूत्र) ताने के धागों को एकांतरत: ऊपर चढ़कर और नीचे से होकर पार करता है। यदि ताने के धागों पर विचार किया जाए तो पता चलेगा कि ताने का प्रत्येक धागा भी बाने के धागों को एकातंरत: ऊपर चढ़कर और नीचे से होकर पार करता है। बदले बाने को ताने की अपेक्षा मोटा रखने से पॉपलिन नामक कपड़ा बनता है। बाने की अपेक्षा ताने को पर्याप्त मोटा रखने से रेप्प नामक कपड़ा बनता है, जो कुरसी की गद्दी आदि बनाने के काम आता है। अमरीका में कैलिको का अर्थ छींट माना जाता है। वहाँ स्त्रियों को परिहास में कैलिको कहते है, क्योंकि वे बहुधा छींट पहनती हैं।

कैलिको
हो ची मिन्ह शहर हवाई अड्डे

250px|right|thumb|हो ची मिन्ह शहर हवाई अड्डे

हो ची मिन्ह शहर हवाई अड्डे वियतनाम में सबसे बड़ा हवाई अड्डा है। यह शहर हो ची मिन्ह शहर, वियतनाम के सबसे बड़े शहर से 7 किमी है। फ्रेंच लोग इसे 1930 में बनाया गया था। यह वियतनाम युद्ध में एक महत्वपूर्ण एयरबेस था। 2009 में वह 13 लाख यात्रियों की सेवा की। हवाई अड्डे के रनवे दो (3200 मीटर और 3800 मीटर) है। 

श्रेणी:वियतनाम में विमानक्षेत्र
हो ची मिन्ह शहर

thumb
हो ची मिन्ह शहर वियतनाम में सबसे बड़ा शहर है। इसका क्षेत्र 2095 कि० मी० है, जनसंख्या 7100000 निवासी हैं। यह 1975 से पहले दक्षिण वियतनाम की राजधानी थी।

 

श्रेणी:वियतनाम
श्रेणी:वियतनाम के नगर
श्रेणी:वियतनाम के आबाद स्थान
हिन्दी कवियों की सूची

हिन्दी कविता की परम्परा बहुत लम्बी है। शिव सिंह सेंगर ने हिन्दी साहित्य के आदि काल के प्रथम कवि के रूप में 'पुष्य' या 'पुण्ड' का नाम प्रस्तावित किया है। कुछ विद्बान सरहपा को हिन्दी का पहला कवि मानते हैं।भारतीय साहित्य की पहचान ; पृष्ट ६२०  (गूगल पुस्तक ; लेखक-सियाराम तिवारी) सरहपाद और उनके समवर्ती व परवर्ती सिद्धों ने दोहों और पदों के रूप में अपनी स्फुट रचनाएं प्रस्तुत कीं। रासोकाल तक आते-आते प्राचीन हिन्दी का रूप स्थिर हो चुका था। अपभ्रंश और शुरुआती हिन्दी परस्पर घुली-मिली दिखाई देती हैं। धीरे-धीरे हिन्दी में परिष्कार होता रहा और अपभ्रंश भाषा के पटल से लुप्त हो गई।

 

 भारतेन्दु हरिश्चन्द्र
 अब्दुर्रहीम ख़ानख़ाना 
 अमीर ख़ुसरो
 अयोध्यासिंह उपाध्याय 'हरिऔध'
 अशोक चक्रधर
 अटल बिहारी वाजपेयी
 उदय प्रकाश
 कबीर
 काका हाथरसी
 केदारनाथ अगरवाल
 केदारनाथ सिंह
 कुमार विश्वास
 कुँवर बेचैन
 कुँवर नारायण
 गोपाल सिंह नेपाली गोपालदास नीरज
 चंदबरदाई
 जयशंकर प्रसाद
 जगन्नाथदास रत्नाकर
 तुलसीदास
 धर्मवीर भारती
 नरेश मेहता
 नरोत्तम दास
 नागार्जुन
 प्रसून जोशी
 बालकृष्ण राव
 बालस्वरूप राही
 भवानी प्रसाद मिश्र भारत भूषण
 महादेवी वर्मा
 मैथिलीशरण गुप्त
 माखनलाल चतुर्वेदी
 मानवेन्द्र सिंह
 मीरा बाई
 मोहन राणा
 रवीन्द्र प्रभात
 रामभद्राचार्य
 रामधारी सिंह 'दिनकर'
 राम रतन भटनागर
 लछिराम
 लक्ष्मी शंकर बाजपाई वृन्द
 शंकरलाल द्विवेदी
 शिवदीन राम जोशी
 शिवमंगल सिंह 'सुमन'
 शैल चतुर्वेदी
 श्याम नारायण पाण्डेय
 सच्चिदानंद वात्स्यायन
 सावित्रि नौटियाल काला 'सवि'
 सियारामशरण गुप्त
 सुभद्रा कुमारी चौहान
 सुमित्रानंदन पंत
 सूरदास
 सूर्यकुमार पाण्डेय
 सूर्यकान्त त्रिपाठी 'निराला'
 सोम ठाकुर 
 सोहन लाल द्विवेदी
 हरिवंशराय बच्चन
 5 अगस्त 1999 - गोलेन्द्र पटेल, हिन्दी व भोजपुरी साहित्य की नई पीढ़ी के प्रमुख स्तम्भों में से एक एवं कवि
 2020 के हिन्दी कवियों में अशर्फी लाल मिश्र का प्रमुख स्थान।

सन्दर्भ
शतरंज का इतिहास

शतरंज का इतिहास कम से कम १५०० वर्ष पुराना है। इस खेल का सबसे पुराना रूप छठवीं शदी में भारत में जन्मा। भारत से यह फारस (आधुनिक ईरान) पहुँचा। जब अरबों ने फारस को जीता तब उनके द्वारा यह दक्षिणी यूरोप में पहुँचा। यूरोप में यह खेल अपने वर्तमान स्वरूप में पन्द्रहवीं शताब्दी में आरम्भ हुआ।

 बाहरी कड़ियाँ 
 Origin and history of Chess, Xiangqi, Shogi and more
 TIME: History of Chess, by Viswanathan Anand
 Chess. (2007). In Encyclopedia Britannica. Retrieved July 30, 2007, from Encyclopedia Britannica Online
 "Chess," Microsoft Encarta Online Encyclopedia 2007(  2009-10-31)
 Initiative group Koenigstein
 Goddess Chess Chessays
 Chess for all ages

श्रेणी:खेल
श्रेणी:इतिहास
चिलास

350px|अंगूठाकार|चिलास तक जाने के लिए पुल
चिलास या चलास (उर्दू: چلاس), पाक-अधिकृत कश्मीर के गिलगित-बलतिस्तान क्षेत्र के दिआमेर ज़िले में स्थित एक छोटा-सा क़्स्बा है जो उस ज़िले की राजधानी भी है। यह काराकोरम राजमार्ग के द्वारा रेशम मार्ग से जुड़ता है साथ ही यह राजमार्ग इसे दक्षिण मे इस्लामाबाद से जोड़ता है। काराकोरम राजमार्ग पर चिलास से इस्लामाबाद के रास्ते में दासु, मनसेहरा, ऐबटाबाद और हरिपुर नगर आते हैं जबकि, इसके उत्तर में यह गिलगित और सोस्त के रास्ते चीनी शहरों कशगार और ताशकुरगन से जुड़ता है। 

 चिलास की प्रचीन शिलाएँ 
शाहराह-ए-काराकोरम के साथ-साथ अब तक तक़रीबन २०,००० से ज़्यादा ऐसी चट्टानें और स्थान मिले हैं जो प्राचीन संस्कृति के चिह्न देते हैं। गिलगित-बल्तिस्तान में हुन्ज़ा और हरिबन की जानिब दस बड़ी जगहें पुरातन स्थलों की मौजूदगी की वजह से निहायत अहम हैं। यह उन गुज़रे हुए हमलावरों, व्यापारियों और यात्रियों की यादगार हैं जिन्होनें प्राचीनकाल में यहाँ सफ़र किया। ५००० से १००० ईसापूर्व के दौर की यहाँ शिलाएँ तराशी हुई हैं जिनमें जानवर, तिकोने मनुष्य और शिकार करते लोग दिखाए गए हैं। जानवरों का आकार मनुष्यों से बड़ा दर्शाया गया है। यह चट्टानों पर पत्थर के औज़ारों से बनाए गए थे और उन औज़ारों की चोटें भी आज तक दिखाई देती हैं।

माहिर आसार क़दीमा कारल जैट मार ने इन तमाम आसार का बग़ोर मुशाहिदा क्या और इस इलाके की तारीख़ को यकजा क्या है। इन तमाम मुशाहिद अत को इन के मशहूर ज़माना तसानीफ़ में मुलाहिज़ा की जा सकता है। 

पाकिस्तान के महकमा आसार क़दीमा के मुताबिक इन आसार में खअरो सत्तानी(क्या ये नाम दरुस्त है?) लफ्ज़ कअब्बूह या कामबवो कसरत से मिला है। इस लफ्ज़ का तक़रीबन हर क़दीम निशानी में मौजूद होना महकमा के मुताबिक इस बात की निशानदही करता है कि चलास भी एक वक्त में ज़रूर क़दीम रियासत कामबोज्ह का हिस्सा रहा हो गा।

 अन्य जानकारी 
चिलास का इंतिज़ाम वफ़ाक़ी इदारे चलाते हैं, जो कि गिलगित-बल्तिस्तान की सरकारी व्यवस्था के तहत है। यहाँ गर्मियाँ गर्म और सर्दियाँ ख़ुशक और सर्द होती हैं। यहाँ पहुंचने के दो बड़े रास्ते हैं। पहला रास्ता काराकोरम राजमार्ग है जबकि दूसरा काग़ान वादी से होते हुऐ बाबूसर दर्रे से आता है। चिलास वादी के ठीक पूर्व से सिन्धु नदी बहती है और ग़ैर-मुल्की सैलानी को यहाँ आने और होटलों में ठहरने के लिए विशेष इजाज़त मिलनी ज़रूरी होती है।

 यह भी देखिए 
 काराकोरम राजमार्ग
 गिलगित
 गिलगित-बल्तिस्तान
 हुन्ज़ा
 काग़इन

 सन्दर्भ 

श्रेणी:दिआमेर ज़िला
श्रेणी:गिलगित-बल्तिस्तान
अभिजाततंत्र

thumb|600 x 401px|१९ शताब्दी का अभिजाततंत्र (अमरीका)

अभिजाततंत्र (अरिस्टॉक्रैसी) वह शासनतंत्र है जिसमें राजनीतिक सत्ता अभिजन के हाथ में हो। इस संदर्भ में "अभिजन" का अर्थ है कुलीन, विद्वान, सद्गुणी, उत्कृष्ट। पश्चिम में "अरिस्टॉक्रैसी" का अर्थ भी लगभग यही है। अफ़लातून (प्लेटो) और उसके शिष्य अरस्तू ने अपनी पुस्तकों में अरिस्टाक्रैसी को बुद्धिमान, सद्गुणी व्यक्तियों का शासनतंत्र माना है।

 परिचय 
अभिजाततंत्र का उल्लेख प्राय: अनेक देशों के इतिहास में मिलता है। विद्वानों का मत है कि भारत में भी प्राचीन काल में कुछ अभिजाततंत्र थे। अफ़लातून की सुविख्यात पुस्तक "रिपब्लिक" में वर्णित आदर्श नगरव्वयस्था सर्वज्ञ दार्शनिकों का अभिजाततंत्र है। इन दार्शनिकों के लिए अफ़लातून ने कौटुंबिक और संपत्ति संबंधी साम्यवाद की व्यवस्था की है।

राज्यदर्शन के इतिहास में धनिकतंत्र को भी कभी-कभी अभिजाततंत्र माना गया है। इसके दो कारण हैं। प्रथम, दोनों में शासनसत्ता एक व्यक्ति या समस्त वयस्क नागरिकों के हाथ में न होकर थोड़े से व्यक्तियों के हाथ में होती है। दूसरे, कुछ का मत है कि धनसंचय चरत्रिवान ही कर सकते हैं और इस प्रकार वह सद्गुण की अभिव्यक्ति है। अनेक आधुनिक समाजशास्त्रियों का मत है कि राजतंत्र और जनतंत्र में भी वास्तव में संप्रभुता थोड़े से व्यक्तियों के ही हाथ में होती है। राजा को शासन संचालन के लिए चतुर राजनीतिज्ञों की सहायता पर निर्भर रहना पड़ता है। जनतंत्र में भी प्राय: सामान्य जनता को राजनीति में रुचि नहीं होती, वह अनुगामी होती है। शासन की बागडोर जनतंत्र में भी चतुर राजनीतिज्ञों के ही हाथ में होती हैं और वे धनी होते हैं। वास्तविक राजनीतिक प्रक्रिया में जो संम्पन्न हैं, वही चतुर हैं, वही राजनीतिज्ञ हैं, प्रशासन और राजनीतिक दलबंदी में उन्हीं का सिक्का चलता है।

किंतु अभिजन की नियुक्ति कैसे हो? यदि जननिर्वाचन द्वारा, तो वह एक प्रकार का जनतंत्र है। यदि अन्य किसी प्रकार से, तो अभिजन शासन संकीर्ण, स्वार्थी, दुर्विनीत और धनप्रिय हो जाते हैं और अपनी क्षमता को परिवर्तित परिस्थिति के अनुरूप नहीं रख पाते।

आज जनतंत्र और अभिजाततंत्र की प्रमुख समस्या यही है कि किसी प्रकार राज्य में धन के वृद्धिशील प्रभाव का निराकरण हो और जनसाधारण बुद्धिमान् सेवापरायण व्यक्तियों को अपना शासक निर्वाचित करें।

 सन्दर्भ ग्रन्थ 
 अरस्तू : राजनीति (भोलानाथ शर्मा द्वारा अनुवाद);
 जायसवाल, के.पी. : " हिंदू पालटी";
 अफलातून : आदर्श नगरव्यवस्था (भोलानाथ शर्मा द्वारा अनुवाद);
 लुडोविसी, ए.एम. : दि डिफेंस ऑव अरिस्टॉक्रैसी

 इन्हें भी देखें 
 अल्पतंत्र (Oligarchy)

अभिजाततंत्र
विधेयक

350px|thumb| संसद में 'बिल' का प्रयोग। 

'विधेयक' अंग्रेजी के बिल (Bill) का हिन्दी रूपान्तरण है। इस लेख में 'बिल' शब्द का प्रयोग 'संसद द्वारा पारित विधि' के संबंध में किया गया है। 

इंग्लैंड की संसद ही आधुनिक काल में संसदीय पद्धति की जन्मदात्री है। इंग्लैंड के राजा हेनरी षष्ठ के काल से पहले राजनियम बनाने की प्रथा दूसरे प्रकार की थी। पार्लमेंट राजा के पास प्रार्थनापत्र भेजती थी कि राजा अमुक नियम बनाए। परंतु धीरे-धीरे राजनियम बनाने का प्रथा दूसरे प्रकार की थी। अपने हाथ में लेना शुरू किया और ब्रिटिश संसद ही पूर्णतया विधि बनाने की अधिकारिणी हो गई। इस प्रथा का अनुसरण संसार की सभी विधायिनी सभाओं ने किया है। 

बिल या विधेयक एक प्रस्ताव होता है जिसे विधि का स्वरूप देना होता है। कुछ देशों में, जैसे इंग्लैंड या भारत में, विधेयकों की दो श्रेणियाँ होती हैं- सार्वजनिक तथा असार्वजनिक विधेयक। इसके अतिरिक्त यदि कोई विधेयक सरकार द्वारा प्रेषित होता है तो उसे सरकारी विधेयक कहते हैं। सरकारी विधेयक दो प्रकार के होते हैं। सामान्य सार्वजनिक विधेयक तथा धन विधेयक। पर जब संसद का कोई साधारण सदस्य सार्वजनिक विधेयक प्रस्तुत करता है तब इसे प्राइवट सदस्य का सार्वजनिक विधेयक कहते हैं। सार्वजनिक तथा असार्वजनिक विधेयकों को पारित करने की प्रक्रिया में अंतर होता है। संयुक्तराष्ट्र अमेरिका में सार्वजनिक या असार्वजनिक विधेयक जैसे भेद नहीं हैं। साधारणतया संसद के दोनों सदनों में समान कार्यविधि की व्यवस्था होती है। 

प्रत्येक विधेयक को कानून बनने से पहले प्रत्येक सदन में अलग-अलग पांच स्थितियों से गुजरना पड़ता है और उसके तीन वाचन (Reading) होते हैं। पाँचों स्थितियाँ इस प्रकार हैं पहला वाचन, दूसरा वाचन, प्रवर समिति की स्थिति, प्रतिवेदन काल (report stage) तथा तीसरा वाचन। जब दोनों सदनों में इन पाँचों स्थितियों से विधेयक गुजर कर बहुमत से प्रत्येक सदन में पारित हो जाता है तब विधेयक सर्वोच्च कार्यपालिका के हस्ताक्षर के लिए भेजा जाता है। सर्वोच्च कार्यपालिका की अनुमति के बिना कोई विधेयक कानून नहीं बन सकता। अत: किसी भी विधेयक को विधि में परिणत होने के लिए सर्वप्रथम यह आवश्यक है कि वह दोनों सभाओं द्वारा स्वीकृत हो। इसके उपरांत सर्वोच्च कार्यपालिका की, हस्ताक्षर सहित, स्वीकृत भी अनिवार्य है।

 इन्हें भी देखें 
मनी बिल या धन विधेयक क्या है
वित्त विधेयक

श्रेणी:विधि
श्रेणी:लेख जिनमें June 2010 से स्रोतहीन कथन हैं
रिपब्लिक (प्लेटो)

thumb| right| 200px| रिपब्लिक की एक पाण्डुलिपि
रिपब्लिक(मूल [यूनानी] नाम :'Πολιτεία/ पॉलीतिया')[प्लेटो] द्वारा 380 ई०पू० के आस-पास रचित ग्रन्थ है,जिसमें सुकरात की वार्ताएं वर्णित हैं। इन वार्ताओं में न्याय (δικαιοσύνη), नगर तथा न्यायप्रिय मानव की चर्चा है। यह प्लेटो की सर्वश्रेष्ठ रचना मानी जाती है।
प्लेटो ने ‘रिपब्लिक’ में विभिन्न व्यक्तियों के मध्य हुए लम्बे संवादों के माध्यम से स्पष्ट किया है कि हमारे न्याय से सरोकार होना चाहिए। रिपब्लिक के केन्द्रीय प्रश्न तथा उपशीर्षक न्याय से ही सम्बन्धित हैं, जिनमें वह न्याय की स्थापना हेतु व्यक्तियों के कर्तव्य-पालन पर बल देते हैं। प्लेटो कहते हैं कि मनुष्य की आत्मा के तीन मुख्य तत्त्व हैं – तृष्णा या क्षुधा (Appetite), साहस (Spirit), बुद्धि या ज्ञान (Wisdom)। यदि किसी व्यक्ति की आत्मा में इन सभी तत्वों को समन्वित कर दिया जाए तो वह मनुष्य न्यायी बन जाएगा। ये तीनों गुण कुछेक मात्रा में सभी मनुष्यों में पाए जाते हैं लेकिन प्रत्येक मनुष्य में इन तीनों गुणों में से किसी एक गुण की प्रधानता रहती है। इसलिए राज्य में इन तीन गुणों के आधार पर तीन वर्ग मिलते हैं। पहला, उत्पादक वर्ग – आर्थिक कार्य (तृष्णा), दूसरा, सैनिक वर्ग – रक्षा कार्य (साहस), तीसरा, शासक वर्ग – दार्शनिक कार्य (ज्ञान/बुद्धि)। प्लेटो के अनुसार जब सभी वर्ग अपना कार्य करेंगे तथा दूसरे के कार्यों में हस्तक्षेप नहीं करेंगे और अपना कर्तव्य निभाएंगे तब समाज व राज्य में न्याय की स्थापना होगी। अर्थात् जब प्रत्येक व्यक्ति अपने कर्तव्य का निर्वाह करेगा, तब समाज में न्याय स्थापित होगा और बना रहेगा। [vle.du.ac.in/mod/book/print.php?id=11505&chapterid=21926 न्याय की धारणा का विकास]
प्लेटो ने अपने ग्रंथ "रिपब्लिक" में शिक्षा पर इतने  विस्तार से लिखा है कि रूसो ने "रिपब्लिक" को शिक्षा पर लिखा गया ग्रंथ कहा है।
प्लेटो के अनुसार- नागरिको में सद्चरित्र और सदगुणों का विकास शिक्षा द्वारा ही संभव है। प्लेटो का कथन है कि "शिक्षा मानसिक रोग का मानसिक उपचार है।" प्लेटो का यह कथन की शिक्षा मानसिक रोग का मानसिक उपचार है, आज भी यूनेस्को की प्रस्तावना का आधार बना हुआ है, जिसमे लिखा है कि युद्ध मनुष्य के मस्तिष्क में जन्म लेते हैं। यदि मनुष्य के मस्तिष्क में शान्ति स्थापित कर दी जाए, तो स्थायी अंतर्राष्ट्रीय शांति की स्थापना संभव है।

सन्दर्भ

 बाहरी कड़ियाँ 
आदर्श नगर-व्यवस्था (प्लेटो के रिप्लब्लिक का हिन्दी अनुवाद ; सम्मेलन पत्रिका १९५१)
 Texts of The Republic:
 At filepedia.org: Plato's Republic: Translated by Benjamin Jowett in pdf and word format
 At Libertyfund.org: Plato's Republic: Translated by Benjamin Jowett (1892) with running comments & Stephanus numbers
 At MIT.edu: Plato's Republic: Translated by Benjamin Jowett
 At Perseus Project: Plato's Republic: Translated by Paul Shorey (1935) annotated and hyperlinked text (English and Greek)
 At Project Gutenberg: e-text Plato's Republic: Translated by Benjamin Jowett with introduction.
 Ongoing discussions of Plato's text (and Popper's analysis):
 On Bookshelved Wiki
 On Meatball Wiki
 Stanford Encyclopedia of Philosophy entry on Ethics and Politics in The Republic
 Approaching Plato: A Guide to the Early and Middle Dialogues

श्रेणी:प्रसिद्ध पुस्तकें
श्रेणी:राजनीति शास्त्र
नेति

नेति हठयोग में वर्णित एक महत्वपूर्ण शरीर शुद्धि योग क्रिया है। नेति, षटकर्म का महत्वपूर्ण अंग है। नेति मुख्यत: सिर के अन्दर वायु-मार्ग को साफ करने की क्रिया है। हठयोग प्रदीपिका और अन्य स्रोतों में नेति के बहुत से लाभ वर्णित हैं। नेति के मुख्यत: दो रूप हैं : जलनेति तथा सूत्रनेति। जलनेति में जल का प्रयोग किया जाता है; सूत्रनेति में धागा या पतला कपड़ा प्रयोग में लाया जाता है।

जलनेति में पानी से नाक की सफाई की जाती और आपको साइनस, सर्दी, जुकाम , पोल्लुशन, इत्यादि से बचाता है। जलनेति में नमकीन गुनगुना पानी का इस्तेमाल किया जाता है। इसमें पानी को नेटिपोट से नाक के एक छिद्र से डाला जाता है और दूसरे से निकाला जाता है। फिर इसी क्रिया को दूसरी नॉस्ट्रिल से किया जाता है। अगर संक्षेप में कहा जाए तो जलनेति एक ऐसी योग है जिसमें पानी से नाक की सफाई की जाती है और नाक संबंधी बीमारीयों से आप निजात पाते हैं। जलनेति दिन में किसी भी समय की जा सकती है। यदि किसी को जुकाम हो तो इसे दिन में कई बार भी किया जा सकता है। इसके लगातार अभ्यास से यह नासिका क्षेत्र में कीटाणुओं को पनपने नहीं देती।
 
श्रेणी:स्वास्थ्य
श्रेणी:क्रियाएँ
दुशान्बे

thumb|300px|दुशान्बे
thumb|300px|दुशान्बे चिकित्सा-विज्ञान विश्वविद्यालय (दोनिशगोही दवलती तिब्बी तोजिकिस्तोन)

दुशान्बे (ताजिकी: Душанбе, , Dushanbe) मध्य एशिया के देश ताजिकिस्तान की राजधानी और सबसे बड़ा शहर है। इसकी आबादी वर्ष २००८ में ६,७९,४०० अनुमानित की गई थी। शहर को १९२९ तक द्युशान्बे (Dyushanbe) के नाम से जाना जाता था और १९२९ से १९६१ तक इसका नाम स्तालिनाबाद (Сталинобод, Stalinobod) रहा।

 नाम की उत्पत्ति 
ताजिकी और फ़ारसी दोनों भाषाओं में 'दुशान्बे' का मतलब सोमवार होता है। दुशान्बे एक गाँव हुआ करता था जहाँ हर सोमवार को एक बाज़ार लगा करता था, जो समय के साथ-साथ विस्तृत होकर एक बड़ा नगर बन गया।Land beyond the river: the untold story of Central Asia , Monica Whitlock, Macmillan, 2003, ISBN 978-0-312-27727-7, ... 'Dushanbe' means 'Monday', and probably comes from a weekly market held at this modest, natural trading point between the Afghan border and Bukhara. Weavers, tanners and iron-workers lived there ...

 लोग 
वर्ष २००६ के अनुमान के अनुसार, दुशान्बे के नागरिक ८३.४% ताजिक, ९.१% उज़बेक, ५.१% रूसी और २.४% अन्य समुदायों के थे। १९२६ से लेकर २०१० तक यहाँ की आबादी बहुत तेज़ी से बढ़ी है जिसका अनुमान इस तालिका से लगाया जा सकता है।
 दुशान्बे की जनसँख्या में बढ़ौतरी १९२६  १९३६  १९५९  १९७०  १९७९  १९८९  २०००  २०१० ६,००० ८३,००० २,२४,२४२ ३,७३,८८५ ४,९३,५२८ ६,०४,००० ५,६२,००० ७,२४,०००

 दुशान्बे के कुछ नज़ारे 

 इन्हें भी देखें 
 ताजिकिस्तान
 ताजिक लोग
 ताजिकी भाषा

 सन्दर्भ 

श्रेणी:ताजिकिस्तान के शहर
श्रेणी:ताजिकिस्तान
श्रेणी:मध्य एशिया के शहर
श्रेणी:मध्य एशिया
श्रेणी:एशिया में राजधानियाँ
श्रीधराचार्य

श्रीधराचार्य (जन्म : 870 ई) प्राचीन भारत के एक महान गणितज्ञ थे। इन्होंने शून्य की व्याख्या की तथा द्विघात समीकरण को हल करने सम्बन्धी सूत्र का प्रतिपादन किया।

उनके बारे में हमारी जानकारी बहुत ही अल्प है। उनके समय और स्थान के बारे में निश्चित रूप से कुछ भी नहीं कहा जा सकता है। किन्तु ऐसा अनुमान है कि उनका जीवनकाल ८७० ई से ९३० ई के बीच था; वे वर्तमान हुगली जिले में उत्पन्न हुए थे; उनके पिताजी का नाम बलदेवाचार्य और माताजी का नाम अच्चोका था।

 कृतियाँ तथा योगदान 
इन्होंने 750 ई. के लगभग दो प्रसिद्ध पुस्तकें, त्रिशतिका (इसे 'पाटीगणितसार' भी कहते हैं), पाटीगणित और गणितसार, लिखीं। इन्होंने बीजगणित के अनेक महत्वपूर्ण आविष्कार किए। वर्गात्मक समीकरण को पूर्ण वर्ग बनाकर हल करने का इनके द्वारा आविष्कृत नियम आज भी 'श्रीधर नियम' अथवा 'हिंदू नियम' के नाम से प्रचलित है।

'पाटीगणित, पाटीगणित सार और त्रिशतिका उनकी उपलब्ध रचनाएँ हैं जो मूलतः अंकगणित और क्षेत्र-व्यवहार से संबंधित हैं। भास्कराचार्य ने बीजगणित के अंत में - ब्रह्मगुप्त, श्रीधर और पद्मनाभ के बीजगणित को विस्तृत और व्यापक कहा है - :'ब्रह्माह्नयश्रीधरपद्मनाभबीजानि यस्मादतिविस्तृतानि'।

इससे प्रतीत होता है कि श्रीधर ने बीजगणित पर भी एक वृहद् ग्रन्थ की रचना की थी जो अब उपलब्ध नहीं है। भास्कर ने ही अपने बीजगणित में वर्ग समीकरणों के हल के लिए श्रीधर के नियम को उद्धृत किया है -

 चतुराहतवर्गसमै रुपैः पक्षद्वयं गुणयेत। 
 अव्यक्तवर्गरुयैर्युक्तौ पक्षौ ततो मूलम्‌ ॥

 अन्य सभी भारतीय गणिताचार्यों की तुलना में श्रीधराचार्य द्वारा प्रस्तुत शून्य की व्याख्या सर्वाधिक स्पष्ट है। उन्होने लिखा है- 
 यदि किसी संख्या में शून्य जोड़ा जाता है तो योगफल उस संख्या के बराबर होता है; यदि किसी संख्या से शून्य घटाया जाता है तो परिणाम उस संख्या के बराबर ही होता है; यदि शून्य को किसी भी संख्या से गुणा किया जाता है तो गुणनफल शून्य ही होगा।
 उन्होने इस बारे में कुछ भी नहीं कहा है कि किसी संख्या में शून्य से भाग करने पर क्या होगा।

 किसी संख्या को भिन्न (fraction) द्वारा भाजित करने के लिये उन्होने बताया है कि उस संख्या में उस भिन्न के व्युत्क्रम (reciprocal) से गुणा कर देना चाहिये।
 उन्होने बीजगणित के व्यावहारिक उपयोगों के बारे में लिखा है और बीजगणित को अंकगणित से अलग किया।
 उन्होने गोले के आयतन का निम्नलिखित सूत्र दिया है-

  गोलव्यासघनार्धं स्वाष्टादशभागसंयुतं गणितम्।  ( गोल व्यास घन अर्धं स्व अष्टादश भाग संयुतं गणितम् ) 
 अर्थात V = d3/2 + (d3/2) /18 = 19 d3/36
 गोले के आयतन π d3 / 6 से इसकी तुलना करने पर पता चलता है कि उन्होने पाई के स्थान पर 19/6 लिया है।

 वर्ग समीकरण का हल प्रस्तुत करने वाले आरम्भिक गणितज्ञों में श्रीधराचार्य का नाम अग्रणी है।

 वर्ग समीकरण हल करने की श्रीधराचार्य विधि 

ax2 + bx + c = 0

4a2x2 + 4abx + 4ac = 0 ;  (4a से गुणा करने पर) 

4a2x2 + 4abx + 4ac + b2 = 0 + b2 ;	 (दोनों पक्षों में b2 जोड़ने पर)

(4a2x2 + 4abx + b2) + 4ac = b2

(2ax + b)(2ax + b) + 4ac = b2

(2ax + b)2 = b2 - 4ac

(2ax + b)2 = (√D)2 ; (D = b2-4ac)

अतः x के दो मूल (रूट) निम्नलिखित हैं-

पहला मूल α = (-b - √(b2-4ac)) / 2a		

दूसरा मूल β = (-b + √(b2-4ac)) / 2a

अर्थात्

 इन्हें भी देखें 
 वर्ग समीकरण
 पूर्ण वर्ग बनाना

 बाहरी कड़ियाँ 
 त्रिशतिका या पाटीगणितसार, सुद्युम्न आचार्य द्वारा हिन्दी व्याख्या सहित (राष्ट्रिय संस्कृत संस्थान)
 पाटिगणित (कृपाशंकर शुक्ल द्वारा अंगरेजी में अनूदित)
 पाटीगणित (सम्पूर्ण पाठ)

श्रेणी:भारतीय गणितज्ञ
ललितविस्तर सूत्र

right|thumb|300px|सिद्धार्थ गौतम के रूप में जन्मने से पूर्व तुषितलोक में बोधिसत्व (बोरोबुदुर , इण्डोनेशिया)
ललितविस्तर सूत्र, महायान बौद्ध सम्प्रदाय का ग्रन्थ है। इसमें गौतम बुद्ध। गौतम बुद्ध की लीलाओं का वर्णन है। इसकी रचना किसी एक व्यक्ति ने नहीं की बल्कि इसकी रचना में कई व्यक्तियों का योगदान है। इसका रचना काल ईसा के पश्चात तीसरी शताब्दी माना गया है। इसमें २७ अध्याय हैं।

 ललितविस्तर और प्राचीन भारतीय गणित 
ललितविस्तर के एक आख्यान में बताया गया है कि कैसे एक बार गौतम बुद्ध को 1 से लेकर 421 शून्य वाली संख्या तक को गिनाने के लिए कहा गया था। इसमें सबसे बड़ी संख्या '१० पर १४५ घात' का उल्लेख मिलता है। सबसे बड़ी बात है कि बड़ी संख्याओं के नाम भी दिये गये हैं। (ध्वजनिशामणि = १० ‍‍‍‍का घात १४५ = १०१४५)

 ललितविस्तर और प्राचीन भारतीय लिपियाँ 
ललितविस्तर के दसवें अध्याय का नाम 'लिपिशाला समदर्शन परिवार्ता' है। इसमें उन ६४ लिपियों का उल्लेख है जिन्हें सिद्धार्थ ने अपने गुरुओं से गुरुकुल में सीखा था। ये ६४ लिपियाँ निम्नलिखित हैं-

 ब्राह्मी
 खरोष्टी
 पुष्करसारि
 अङ्ग-लिपि
 वङ्ग-लिपि
 मगध-लिपि
 मङ्गल्य-लिपि
 अङ्गुलीय-लिपि
 शकारि-लिपि
 ब्रह्मवलि-लिपि
 पारुष्य-लिपि
 द्राविड-लिपि
 किरात-लिपि
 दाक्षिण्य-लिपि
 उग्र-लिपि
 संख्या-लिपि अनुलोम-लिपि
 अवमूर्ध-लिपि
 दरद-लिपि
 खाष्य-लिपि
 चीन-लिपि
 लून-लिपि
 हूण-लिपि
 मध्याक्षरविस्तर-लिपि
 पुष्प-लिपि
 देव-लिपि
 नाग-लिपि
 यक्ष-लिपि
 गन्धर्व-लिपि
 किन्नर-लिपि
 महोरग-लिपि
 असुर-लिपि गरुड-लिपि
 मृगचक्र-लिपि
 वायसरुत-लिपि
 भौमदेव-लिपि
 अन्तरीक्षदेव-लिपि
 उत्तरकुरुद्वीप-लिपि
 अपरगोडानी-लिपि
 पूर्वविदेह-लिपि
 उत्क्षेप-लिपि
 निक्षेप-लिपि
 विक्षेप-लिपि
 प्रक्षेप-लिपि
 सागर-लिपि
 वज्र-लिपि
 लेखप्रतिलेख-लिपि
 अनुद्रुत-लिपि शास्त्रावर्तां
 गणनावर्त-लिपि
 उत्क्षेपावर्त-लिपि
 निक्षेपावर्त-लिपि
 पादलिखित-लिपि
 द्विरुत्तरपदसंधि-लिपि
 यावद्दशोत्तरपदसंधि-लिपि
 मध्याहारिणी-लिपि
 सर्वरुतसंग्रहणी-लिपि
 विद्यानुलोमाविमिश्रित-लिपि
 ऋषितपस्तप्तांरोचमानां
 धरणीप्रेक्षिणी-लिपि
 गगनप्रेक्षिणी-लिपि
 सर्वौषधिनिष्यन्दा
 सर्वसारसंग्रहणीं
 सर्वभूतरुतग्रहणी

 इन्हें भी देखें 
 बुद्धचरित
 तुषित
 बोरोबुदुर

 बाहरी कड़ियाँ 
 ललितविस्तरः (संगणकीकृतम बौद्धसंस्कृतत्रिपिटकम्)
 ललितविस्तर (ग्रेटिल)
 The Lalitavistara and Sarvastivada
 Lalitavistara
 The Buddha's Encounters with Mara the Tempter: Their Representation in Literature and Art

श्रेणी:बौद्ध धर्म
श्रेणी:भारतीय गणित
चम्बल फर्टिलाइजर्स एंड केमिकल्स लिमिटेड

चम्बल फर्टिलाइजर्स एंड केमिकल्स लिमिटेड भारत में निजी क्षेत्र में के. के. बिड़ला समूह की एक बड़ी व उत्कृष्ट उर्वरक कम्पनी है।
यह राज्स्थान के कोटा जिले के गडेपान नामक स्थान पर स्थित है। 

सी.एफ.सी.एल. का 'उत्तमवीर यूरिया' अन्तरराष्ट्रीय आधुनिकतम तकनीक से निर्मित प्लांट में बनाया जाता है | इसकी प्रतिवर्ष उत्पादन क्षमता 15,50,300 मीट्रिक टन यूरिया है | यह संयंत्र गैस टेक्नालाजी पर आधारित है तथा इसमे विश्व की सभी आधुनिकतम सुविधाएँ उपलब्ध की गई हैं ताकि लगातार उत्तम क्वालिटी की यूरिया प्राप्त हो सके | यूरिया के अतिरिक्त सी.ऍफ़.सी.एल. किसानो के लिए अन्य कृषि आदानों के विपणन द्वारा सेवाएँ भी प्रदान करती है जैसे - उत्तम कीटनाशक, उत्तम बीज, उत्तम फास्फेट, उत्तम डी.ए.पी. व तकनीकी सेवाएँ।

 बहरी कड़ियाँ 
 उत्तम कृषि - चम्बल फर्टिलाइजर्स एंड केमिकल्स लिमिटेड का कृषि-सम्ब्न्धी जालघर

श्रेणी:भारतीय कंपनियाँ
ट्रांस काराकोरम ट्रैक्ट

thumb|230px|शक्स्गाम वादी कश्मीर के इस नक़्शे के मध्य उत्तर में देखी जा सकती है
काराकोरम-पार क्षेत्र (अंग्रेज़ी: Trans-Karakoram Tract, ट्रांस काराकोरम ट्रैक्ट) या शक्सगाम वादी एक लगभग ५,८०० वर्ग किमी का इलाक़ा है जो कश्मीर के उत्तरी काराकोरम पर्वतों में शक्सगाम नदी के दोनों ओर फैला हुआ है। यह भारत के जम्मू और कश्मीर राज्य का हिस्सा हुआ करता था जिसे १९४८ में पाकिस्तान ने अपने नियंत्रण में ले लिया। १९६३ में एक सीमा समझौते के अंतर्गत पाकिस्तान ने इस क्षेत्र को चीन को भेंट कर दिया। पाकिस्तान की दलील थी कि इस से पाकिस्तान और चीन के बीच में मित्रता बन जाएगी और उनका कहना था की ऐतिहासिक रूप से इस इलाक़े में कभी अंतरराष्ट्रीय सीमा निर्धारित थी ही नहीं इसलिए इस ज़मीन को चीन के हवाले करने से पाकिस्तान का कोई नुक़सान नहीं हुआ। भारत इस बात का पुरज़ोर खंडन करता है और शक्सगाम को अपनी भूमि का अंग बताता है। उसके अनुसार यह पुरा क्षेत्र भारतीय जम्मू एवं कश्मीर राज्य का अभिन्न भाग है।The rise of China and international security: America and Asia respondAsian Security Studies, Routledge, 2009, ISBN 978-1-134-07956-8, ... there is the contentious issue of the Shaksgam Valley that Pakistan handed over to China in 1963 ...
right|thumb|छायांकित क्षेत्र
 शक्सगाम के दृश्य 

 इन्हें भी देखें 
 शक्सगाम नदी
 गिलगित-बाल्तिस्तान

 सन्दर्भ 

 बाहरी कड़ियाँ 
 जम्मू एवं कश्मीर आधिकारिक जालस्थल
 उत्तरी क्षेत्र आधिकारिक जालस्थल

श्रेणी:कश्मीर का इतिहास
श्रेणी:कश्मीर
श्रेणी:काराकोरम
श्रेणी:पाकिस्तान के पूर्व प्रशासी क्षेत्र
श्रेणी:शिंजियांग
श्रेणी:भारत के क्षेत्रीय विवाद
श्रेणी:चीन के क्षेत्रीय विवाद
श्रेणी:कश्मीर विवाद
श्रेणी:चीन पाक संबंध
फरुआही

right|thumb|300px|भोजपुरी माटी का लोकनाच : फरूआही
फरुआही एक लोकनृत्य है जो भोजपुरीभाषी क्षेत्रों के ग्रामीण भागों में प्रचलित है। फरुआही नृत्य करी वह लोक विधा है जिसमें नर्तक का अंग प्रत्यंग नाचता है और काफी श्रम साध्य होता है। इसके दर्शक भी कम नहीं हैं पर टीवी व सीडी के बढ़ते चलन ने इसका मान कम कर दिया है। पहले गांव में शादी ब्याह के समय लोग इसे ले जाते थे पर अब ऐसा नहीं। बदलते परिवेश व मनोरंजन के आधुनिक संसाधनों ने काफी हद तक लोक विधाओं को मारा है। कला की इज्जत करने वाले व कलाकारों की टीम में शामिल लोगों ने भी अपना कैरियर फिल्म व कैसेट में बनाना शुरू कर दिया है। शहर से लेकर कस्बों तक नयी नाट्य संस्थाएं बन रही हैं और लोक कलाकार छंटते चले जा रहे हैं। 

भोजपुरी भाषी क्षेत्र के ग्राम्यांचल में लंबे समय से चली आ रही फरुआही नृत्य शुद्ध रूप से भोजपुरी का प्रतिनिधित्व करता दिखता है। इस नृत्य में पैरबाजी, घुंघरू और वाद्य का अद्भुत संयोग दिखता है। इसके कलाकार किसी शिक्षण या प्रशिक्षण संस्थान से प्रशिक्षित नहीं हैं फिर भी उनकी कला में शास्त्रीय व लोक नृत्य का संयोग मिलता है। इनके प्रदर्शन में मात्र दो-एक वाद्ययंत्र ही परंपरागत तौर पर प्रयुक्त होते हैं और वही आज भी प्रचलन में हैं। इस नृत्य के लिये टिमकी (तासा), नगाड़ा व झाल का ही प्रयोग किया जाता है। ठेठ गवंई संस्कृति को ओढ़-बिछा कर जीने वाले फरुआही नर्तक धोती, बनियान व गमछा पहन कर ही नृत्य करते हैं। कभी-कभी वह कुर्ता या कमीज पहन कर भी नृत्य करते हैं। इस विधा को देखने से लगता है कि इसका चलन वीरगाथा काल में सैनिकों के मनोरंजन को ध्यान में रखकर शुरू किया गया और आज भी वह जीवंत है। अपने गमछे से नर्तक कभी महिला का स्वांग करते हैं तो कभी कमर में बांधकर अपने नृत्य को गति देते हैं। बहरहाल गमछा इस नृत्य का प्रमुख हिस्सा है। इसको अलग कर कलाकार शायद अपनी कला का प्रदर्शन नहीं कर सकता। 

लोक कला की सशक्त विधाओं पर कभी विकास के नाम आधुनिकता की मार पड़ी तो कभी रोटी की। फलत: गांव की माटी में रची बसी इनरसनी, खड़ुवा, हुड़कहिया, धोबियउवा, फरुआही जैसी नाच गायब हो गई। इसके लिये काफी हद तक जिम्मेदार आधुनिक सिनेमा ने दर्शकों की रुझान बदली। पर्दे की तारिकाएं लोगों के आकर्षण का केन्द्र बनीं और दर्शकों की मन:स्थिति पर कब्जा कर लिया। बीसवीं सदी के मध्य में जमींदारी उन्मूलन के बाद लोक कलाकारों का बचा-खुचा आश्रय भी छिन गया और लोक कला फुटपाथ पर आ गई। फिर लोक कलाकारों के समक्ष रोटी का संकट खड़ा हुआ और वह बिखर गये। लोकनृत्य मण्डलियां टूट गई। फिर न तो आम जन को उसकी चिंता रही और न ही किसी और को। कहीं-कहीं कुछ कलाकारों ने इसे बचाने की जुगत की और कुछ विधाएं बची रह गई।

श्रेणी:भारतीय लोकनृत्य
ठाट

थाट अथवा ठाट हिन्दुस्तानी शास्त्रीय संगीत में रागों के विभाजन की पद्धति है। सप्तक के 12 स्वरों में से 7 क्रमानुसार मुख्य स्वरों के उस समुदाय को ठाट या थाट कहते हैं जिससे राग की उत्पत्ति होती है। थाट को मेल भी कहा जाता है। इसका प्रचलन पं॰ भातखंडे जी ने प्रारम्भ किया। हिन्दी में 'ठाट' और मराठी में इसे 'थाट' कहते हैं। उन्होंने दस थाटों के अन्तर्गत प्रचलित सभी रागों को सम्मिलित किया। वर्तमान समय में राग वर्गीकरण की यही पद्धति प्रचलित है। 

थाट के कुछ लक्षण माने गये हैं- 
 किसी भी थाट में कम से कम सात स्वरों का प्रयोग ज़रूरी है।

 थाट में स्वर स्वाभाविक क्रम में रहने चाहिये। अर्थात सा के बाद रे, रे के बाद ग आदि।

 थाट को गाया बजाया नहीं जाता। इससे किसी राग की रचना की जाती है जिसे गाया बजाया जाता है।

 एक थाट से कई रागों की उत्पत्ति हो सकती है। आज भारतीय संगीत पद्धति में १० ही थाट माने जाते हैं।

 दस ठाट 
पं. भातखंडे के द्वारा वर्गीकृत दस थाटों के नाम इस प्रकार हैं-

 1. कल्याण ठाट

 2. बिलावल ठाट

 3. खमाज ठाट

 4. काफी ठाट

 5. पूर्वी ठाट

 6. मारवा ठाट

 7. भैरव ठाट

 8. भैरवी ठाट

 9. आसावरी ठाट

 10. तोड़ी ठाट।

थाट-राग पद्धति में स्वर-साम्य का बहुत अधिक ध्यान रखा गया है। इस पद्धति के अनुसार एक थाट के अन्तर्गत उन्हीं रागों को रखा गया है जिन के स्वरों में अधिक समानता है। उदाहरणार्थ--कल्याण थाट में मध्यम तीव्र लगता है, इसिलये इस थाट से जितने भी राग उत्पन्न हों उन सभी में मध्यम तीव्र अवश्य लगेगा। इसी प्रकार काफी थाट में गंधार और निषाद स्वर कोमल लगते हैं, इसलिये इस थाट ने जितने भी राग उत्पन्न होंगे उन सभी में गंधार और निषाद कोमल अवश्य लगेंगे।

 विभिन्न थाटों के स्वर 
(नोट: कोमल स्वरों के नीचे एक रेखा दिखायी जाती है, जैसे ग॒। तीव्र म के ऊपर एक रेखा दिखायी जाती है जैसे- म॑)

 बिलावल थाट- सा, रे, ग, म, प, ध, नि

 कल्याण- सा, रे, ग, म॑, प ध, नि

 खमाज- सा, रे ग, म, प ध, नि॒

 आसावरी- सा, रे, ग॒, म, प ध॒, नि॒

 काफ़ी- सा, रे, ग॒, म, प, ध, नि॒

 भैरवी- सा, रे॒, ग॒, म, प ध॒, नि॒

 भैरव- सा, रे॒, ग, म, प, ध॒ नि

 मारवा- सा, रे॒, ग, म॑, प, ध नि

 पूर्वी- सा, रे॒, ग, म॑, प ध॒, नि

 तोड़ी- सा, रे॒, ग॒, म॑, प, ध॒, नि

 हिन्दी प्रारूप 
800px

 अंग्रेजी प्रारूप 
800px

					थाट
		सा
		रे॒
		रे
		ग॒
		ग
		म
		म॑
		प
		ध॒
		ध
		नि॒
		नि
		 
	
			बिलावल थाट
		सा
		 
		रे
		 
		ग
		म
		 
		प
		 
		ध
		 
		नि
		सारे शुद्ध स्वर
	
			कल्याण
		सा
		 
		रे
		 
		ग
		 
		म॑
		प
		 
		ध
		 
		नि
		केवल् म॑ (तीव्र)
	
			खमाज
		सा
		 
		रे
		 
		ग
		म
		 
		प
		 
		ध
		नि॒
		 
		केवल् नि कोमल
	
			भैरव
		सा
		रे॒
		 
		 
		ग
		म
		 
		प
		ध॒
		 
		 
		नि
		रे और ध कोमल
	
			मारवा
		सा
		रे॒
		 
		 
		ग
		 
		म॑
		प
		 
		ध
		 
		नि
		रे कोमल म तीव्र
	
			काफ़ी
		सा
		 
		रे
		ग॒
		 
		म
		 
		प
		 
		ध
		नि॒
		 
		ग और नि कोमल
	
			पूर्वी
		सा
		रे॒
		 
		 
		ग
		 
		म॑
		प
		ध॒
		 
		 
		नि
		रे और ध कोमल, म तीव्र
	
			आसावरी
		सा
		 
		रे
		ग॒
		 
		म
		 
		प
		ध॒
		 
		नि॒
		 
		ग, नि और ध कोमल
	
			भैरवी
		सा
		रे॒
		 
		ग॒
		 
		म
		 
		प
		ध॒
		 
		नि॒
		 
		रे, ग, ध और नि कोमल
	
			तोड़ी
		सा
		रे॒
		 
		ग॒
		 
		 
		म॑
		प
		ध॒
		 
		 
		नि
		रे, ग, ध कोमल और म तीव्र
	
</table>

मुझे बहुत अच्छा लगा, थाट के बारे में जानकर मैं इससे बहुत प्रभावित हुआ इस प्रकार कि जानकरी हमारे लिये बहुत उपयोगी साबित होती है। == सन्दर्भ ==
संगीत श्री- एन.सी.इ.आर.टी.

 बाहरी कड़ियाँ 
 ध्वनि और संगीत (गूगल पुस्तक)

श्रेणी:राग
श्रेणी:हिन्दुस्तानी शास्त्रीय संगीत
श्रेणी:संगीत
चार रंग की प्रमेय

thumb|चार रंग के मानचित्र का उदाहरण
चार रंग की प्रमेय, या चार रंग मानचित्र प्रमेय एक गणितीय प्रमेय है जिसके अनुसार, किसी तल का संस्पर्शी क्षेत्रों में हुआ विभाजन मानचित्र नामक छवि का निर्माण करता है और इस मानचित्र के क्षेत्रों को रंगने के लिए चार से अधिक रंगों की आवश्यकता नहीं होती बशर्ते दो आसन्न (एक दूसरे से सटे हुए) क्षेत्र एक ही रंग से ना रंगे जायें। दो क्षेत्र, आसन्न तब ही माने जाते हैं जब उनकी सीमा साझी हो, ना कि वो मात्र एक बिन्दु पर मिलते हों।
 
 सन्दर्भ 

श्रेणी:गणित
ओमेगा-३ वसीय अम्ल

thumb|right|200px|चिया बीज ओमेगा 3 में अमीर हैं
एन−३ वसीय अम्ल (प्रायः ω−३ वसीय अम्ल या ओमेगा-३ फैटी एसिड कहा जाता है) असंतृप्त वसीय अम्ल के परिवारगण होते हैं, जिनमें एक अंतिम कार्बन-कार्बन दोहरे बंध एन−३ स्थिति पर, यानि वसीय अम्ल के मिथाइल सिरे से तीसरे बंध पर समान होते हैं। 
ओमेगा ३ और ओमेगा ६ जैसे अम्ल ह्रदय के लिए अच्छे और प्रतिरोधक क्षमता को बढ़ाने वाले होते हैं। पारंपरिक भारतीय खाद्य तेल जैसे सरसों और नारियल के तेल में यह गुण भरपूर है। 

ओमेगा-3 तीन प्रकार के होते हैं:
1. एएलए (एएलए/अल्फा-लिनोलेनिक एसिड)
2. डीएचए (डीएचए/डोकोसाहेक्सैनोइक एसिड)
3. ईपीए (ईपीए/ईकोसापेंटेनोइक एसिड)

ALA मुख्य रूप से पौधों में पाया जाता है, जबकि DHA और EPA मांस में पाए जाते हैं। ओमेगा फैटी एसिड शरीर के समुचित कार्य के लिए आवश्यक हैं और अच्छे स्वास्थ्य के लिए भी आवश्यक हैं। ओमेगा फैटी एसिड तैलीय मछली, मछली का तेल, अलसी, अलसी का तेल और अखरोट जैसे खाद्य पदार्थों में पाए जाते हैं।

ओमेगा-3 कैप्सूल के फायदे

1. हृदय को स्वस्थ बनाए
ओमेगा 3 फैटी एसिड ट्राइग्लिसराइड्स को कम करके और रक्तचाप को सामान्य बनाए रखकर हृदय स्वास्थ्य में मदद करता है।

2. मस्तिष्क के लिए फ़ायदेमंद
ओमेगा 3 फैटी एसिड हमारे मस्तिष्क के विकास के लिए काफ़ी ज़रूरी एसिड है जो
सोचने, याददाश्त और एकाग्रता में मदद करते हैं।
कुछ अध्ययनों से पता चलता है कि ओमेगा-3 कैप्सूल चिंता जैसे मूड संबंधी विकारों से राहत दिलाने में मदद करते हैं।

3. सूज़न और जोड़ों के दर्द में फ़ायदेमंद
ओमेगा 3 फैटी एसिड में सूजन-रोधी गुण होते हैं जो जोड़ों में दर्द और कठोरता से राहत दिला सकते हैं, खासकर गठिया जैसी स्थितियों में।ओमेगा-3 कैप्सूल के नियमित सेवन से पूरे शरीर में सूजन भी कम हो सकती है।

4. आँखों को स्वस्थ रखें
डीएचए, ओमेगा 3 का एक प्रकार, हमारी आंखों की रेटिना का एक अभिन्न अंग है और आंखों में सभी ओमेगा 3 फैटी एसिड का लगभग 93% बनाता है।
ओमेगा 3 कैप्सूल हमारी आंखों की रोशनी को स्वस्थ रखने में मदद कर सकता है और आंखों की समस्याओं जैसे मैक्यूलर डीजनरेशन और सूखी आंखों के खतरे को कम कर सकता है।

5. त्वचा के लिए फ़ायदेमंद
ओमेगा 3 कैप्सूल अतिरिक्त सीबम उत्पादन को नियंत्रित करने, त्वचा को मॉइस्चराइज़ करने और उसके प्राकृतिक अवरोध की रक्षा करने में मदद करते हैं।
ओमेगा 3 फैटी एसिड के नियमित सेवन से मुंहासे, एक्जिमा और सोरायसिस जैसी त्वचा संबंधी समस्याओं से भी राहत मिल सकती है।

अधिक जानकारी के लिए निचे क्लिक करके पढ़े https://hindisamrat.com/%e0%a4%93%e0%a4%ae%e0%a5%87%e0%a4%97%e0%a4%be-3-%e0%a4%95%e0%a5%88%e0%a4%aa%e0%a5%8d%e0%a4%b8%e0%a5%82%e0%a4%b2-%e0%a4%95%e0%a5%87-5-%e0%a4%ab%e0%a4%be%e0%a4%af%e0%a4%a6%e0%a5%87-%e0%a4%94%e0%a4%b0/

श्रेणी:Lipids
श्रेणी:Fatty acids
श्रेणी:Biologically based therapies
श्रेणी:Treatment of bipolar disorder
लिनोलेनिक अम्ल

लिनोलेनिक अम्ल  (LA) एक असंतृप्त ओमेगा-६ वसीय अम्ल है। कक्ष तापमान पर यह एक वर्णहीन द्रव्य होता है। इसे फिज़ियोलॉजिकल साहित्य में 18:2(n-6) कहा जाता है। रासायनिक रूप से लिनोलेनिक अम्ल एक कार्बॉक्ज़िलिक अम्ल होता है, जिसमें १८ कार्बन कड़ियां और दो सिस-दोहरे बन्ध होते हैं, जिनमें प्रथम द्वि-बन्ध ओमेगा सिरे से छठे कार्बन परमाणु पर स्थित होता है। 

 सन्दर्भ 
 

श्रेणी:कार्बोक्सिलिक अम्ल
श्रेणी:आवश्यक वसीय अम्ल
श्रेणी:आवश्यक पोषण
श्रेणी:वसीय अम्ल
ओमेगा-६ वसीय अम्ल

375px|thumb|The chemical structure of linoleic acid, a common n−6 fatty acid found in many vegetable oils.
एन−६ वसीय अम्ल (प्रायः जिसे ω−६ फ़ैटी एसिड या ओमेगा-६ वसीय अम्ल कहा जाता है) असंतृप्त वसीय अम्ल परिवार के वे सदस्य होते हैं, जिनमें एक अंतिम कार्बन–कार्बन दोहरा बन्ध n−६ स्थिति पर, समान होता है; जो कार्बॉक्ज़िल समूह से गिनने पर छठे स्थान पर स्थित होता है। 

 बाहरी कड़ियाँ 
 Fats That Heal, Fats That Kill. Udo Erasmus 3rd ed. Burnaby (BC): Alive Books; 1993.

श्रेणी:वसीय अम्ल
श्रेणी:आवश्यक पोषण

de:Omega-n-Fettsäuren#Omega-6-Fettsäuren